Novorodenecké oddelenie našej nemocnice veľmi pekne ďakuje Trenčianskemu samosprávnemu kraju za hačkované "chobotničky". Ide o pomôcku, hračku, ktorej chápadielka chobotničky pripomínajú bábätku pupočnú šnúru, vďaka čomu sa cíti ako v brušku svojej mamičky, čo dieťatku dodáva pocit bezpečia.
Keďže bábätka majú silne vyvinutý úchopový reflex, v brušku boli zvyknuté na dotyk pupočnej šnúry, tieto chápadielka zamestnajú ich malé detské ručičky a upokoja ich, pretože tvar chápadielok im je známy na dotyk a dodáva im pocit bezpečia.
Práve preto sú vhodné aj pre detičky s chorým srdiečkom alebo pre bábätka, ktoré sa rozhodli prísť na svet o trošku skôr a sú umiestnené v inkubátoroch, odkázané na prístroje. Vďaka týmto chápadielkam sú pokojnejšie a nevyťahujú si hadičky, ktoré sú pre nich životne dôležité.